CELEX: 32021D0285
Language: hu
Date: 2021-02-22 00:00:00
Title: A Tanács (KKBP) 2021/285 határozata (2021. február 22.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról szóló (KKBP) 2018/907 határozat módosításáról

2021.2.23.   
               
               
                  HU
               
               
                  Az Európai Unió Hivatalos Lapja
               
               
                  L 62/51
               
            
         A TANÁCS (KKBP) 2021/285 HATÁROZATA
         (2021. február 22.)
         az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról szóló (KKBP) 2018/907 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére és 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta a (KKBP) 2017/2071 határozatot (1), amellyel Toivo KLAAR-t nevezte ki az Európai Unió dél-kaukázusi és a grúziai válság ügyével megbízott különleges képviselőjévé (EUKK).
                  
               
                     (2)
                  
                  
                     A Tanács 2018. június 25-én elfogadta az EUKK megbízatásának meghosszabbításáról szóló (KKBP) 2018/907 határozatot (2), amelyet később a (KKBP) 2020/254 tanácsi határozattal (3) módosított. Az EUKK megbízatása 2021. február 28-án lejár.
                  
               
                     (3)
                  
                  
                     A dél-kaukázusi és a grúziai válság ügyével megbízott EUKK megbízatását további tizenkét hónapra meg kell hosszabbítani, és a 2021. március 1-jétől 2022. február 28-ig terjedő időszakra új pénzügyi referenciaösszeget kell megállapítani.
                  
               
                     (4)
                  
                  
                     Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/907 határozat a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           Az Európai Unió különleges képviselője
                           A Tanács 2022. február 28-ig meghosszabbítja Toivo KLAAR-nak mint az Európai Unió dél-kaukázusi és a grúziai válság ügyével megbízott különleges képviselőjének a megbízatását. A Tanács határozhat úgy, hogy az EUKK megbízatását korábban megszünteti a Politikai és Biztonsági Bizottság (PBB) értékelése és az Unió külügyi és biztonságpolitikai főképviselőjének (a továbbiakban: főképviselő) javaslata alapján.”
                        
                     
                  
                        2.
                     
                     
                        A 3. cikk helyébe a következő szöveg lép:
                        
                           „3. cikk
                           Megbízatás
                           A szakpolitikai célkitűzések megvalósítása érdekében az EUKK megbízatása a következő:
                           
                                       a)
                                    
                                    
                                       kapcsolatok kialakítása a régióbeli kormányokkal, parlamentekkel, egyéb politikai kulcsszereplőkkel, valamint igazságszolgáltatási szervekkel és civil társadalommal;
                                    
                                 
                                       b)
                                    
                                    
                                       a térségbeli országok ösztönzése a közös érdekű regionális témák – mint például a közös biztonsági fenyegetések, a terrorizmus elleni küzdelem, a tiltott kereskedelem és a szervezett bűnözés – terén való együttműködésre és az ilyen együttműködés elősegítésére; amennyiben megvalósítható, az országhatárokon és határokon átnyúló együttműködés ösztönzése és elősegítése a helyi igények kielégítése és a bizalomépítés, valamint a megbékélés érdekében;
                                    
                                 
                                       c)
                                    
                                    
                                       a konfliktusok békés, a nemzetközi jog elveivel összhangban történő rendezéséhez való hozzájárulás és e rendezés megvalósításának megkönnyítése az Egyesült Nemzetek Szervezetével és az EBESZ-szel szoros koordinációban, továbbá az EBESZ minszki csoportját és annak társelnökeit támogatva;
                                    
                                 
                                       d)
                                    
                                    
                                       a grúziai válsággal kapcsolatban:
                                       
                                                   i.
                                                
                                                
                                                   a 2008. augusztus 12-i rendezési terv 6. pontja szerinti nemzetközi tárgyalások – a genfi nemzetközi tárgyalások – és a terv 2008. szeptember 8-i végrehajtási intézkedései előkészítésében való közreműködés, többek között a térség biztonságát és stabilitását szolgáló intézkedések, a nemzetközileg elismert elvek alapján a menekültek és belső menekültek kérdése, valamint a felek kölcsönös megállapodása alapján bármilyen egyéb kérdés tekintetében;
                                                
                                             
                                                   ii.
                                                
                                                
                                                   közreműködés az Unió álláspontjának kialakításában és annak az EUKK szintjén történő képviselete az i. pontban említett tárgyalások során; valamint
                                                
                                             
                                                   iii.
                                                
                                                
                                                   a 2008. augusztus 12-i rendezési terv és az ahhoz kapcsolódó, 2008. szeptember 8-i végrehajtási intézkedések végrehajtásának előmozdítása;
                                                
                                             
                                 
                                       e)
                                    
                                    
                                       bizalomépítő intézkedések kialakításának és végrehajtásának elősegítése, adott esetben tagállami szakértelem bevonásával;
                                    
                                 
                                       f)
                                    
                                    
                                       a társadalmakon belüli inkluzív békeépítési erőfeszítések elősegítése és az azokban való közreműködés a konfliktusokon való túllépés és a béke megszilárdítása céljával;
                                    
                                 
                                       g)
                                    
                                    
                                       adott esetben segítségnyújtás egy lehetséges konfliktusrendezésben való uniós közreműködés előkészítéséhez;
                                    
                                 
                                       h)
                                    
                                    
                                       az Unió és az érintett főbb szereplők között a régióra vonatkozóan folytatott párbeszéd fokozása;
                                    
                                 
                                       i)
                                    
                                    
                                       segítségnyújtás az Unió részére a Dél-Kaukázusra vonatkozó átfogó politika továbbfejlesztésében;
                                    
                                 
                                       j)
                                    
                                    
                                       az e cikkben említett tevékenységek keretében közreműködés az Unió emberi jogi politikájának és az emberi jogokra vonatkozó uniós iránymutatásoknak a végrehajtásában, különös tekintettel a konfliktus sújtotta térségekben élő gyermekek és nők helyzetére, elsősorban az e kérdést érintő fejlemények nyomon követése és kezelése révén.”
                                    
                                 
                     
                  
                        3.
                     
                     
                        Az 5. cikk (1) bekezdése a következő albekezdéssel egészül ki:
                        „Az EUKK megbízatásával kapcsolatos kiadások fedezésére szánt pénzügyi referenciaösszeg a 2021. március 1-jétől 2022. február 28-ig terjedő időszakra 2 940 000 EUR.”
                     
                  
                        4.
                     
                     
                        A 14. cikk első bekezdésében a második mondat helyébe a következő szöveg lép:
                        „Az EUKK rendszeresen jelentéseket nyújt be az elért eredményekről a Tanácsnak, a főképviselőnek és a Bizottságnak, 2021. november 30-ig pedig a megbízatás végrehajtásáról szóló átfogó záró jelentést nyújt be a részükre.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 22-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2017/2071 határozata (2017. november 13.) az Európai Unió dél-kaukázusi és a grúziai válság ügyével megbízott különleges képviselőjének kinevezéséről (HL L 295., 2017.11.14., 55. o.).
         
            (2)  A Tanács (KKBP) 2018/907 határozata (2018. június 25.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról (HL L 161., 2018.6.26., 27. o.).
         
            (3)  A Tanács (KKBP) 2020/254 határozata (2020. február 25.) az Európai Unió dél-kaukázusi és a grúziai válság ügyével megbízott különleges képviselője megbízatásának meghosszabbításáról szóló (KKBP) 2018/907 határozat módosításáról (HL L 54I., 2020.2.26., 11. o.).